作者:馮取洽
標題:沁園春
內容:稟氣之中，具聖之和，生逢令辰。算三春仲月，方才破二，百年大齊，恰則平分。立玉林深，散花庵小，中有け然自在身。詩何似，似蘇州閒遠，庾府清新。青鞋布襪烏巾。試勇往蓉溪一問津。有心香一瓣，心聲一闋，更攜阿艾，同壽靈椿。劫劫長存，生生不息，寧極深根秋又春。聊添我，作風流二老，歲歲尋盟。